Susan Kjeldgaard

Født 1960 Frederiksberg og københavner indtil år 2000 hvor jeg flyttede til Gilleleje.

Jeg er gift med Niels, vi har to børn Frederik på 23 og Frida på 15.

Vi bor på en stor gård med tre andre familier, gården er drevet som et landbrug, hestecenter og rideskole, med 60 heste, får, høns, hunde og katte.

Jeg er optaget af den verden vi lever i, optaget af nærværet og fælleskabet, interessen i hinanden og hvordan vi tager vare på naturen og dyrene i den.

Det er områder, jeg som byrådspolitiker gennem to perioder har arbejdet målrettet med. Og opfatter mig selv som en politik håndværker. Jeg har gennem mange sager arbejdet mod en ”ny politisk kultur” også inden Alternativet opstod. Hvor jeg eks. er lykkedes med borger budgettering og involvering, klimatiltag med øget opmærksomhed på naturen og dyrene.

Jeg er en politiker, der mener at vi skal kære om helheden, sammenhængen og bæredygtigheden i alle vores interesser. Og derfor er jeg ikke en ”mærkesag”. Med den erfaring jeg gennem to byrådsperioder år har tilegnet mig, har jeg et ønske om at gøre det ”lokale til det globale, eller det globale til det lokale”. Jeg ved hvor vigtigt og betydningsfuldt det er for det enkelte land, kommune og borger når der træffes beslutninger i EU og har i Byrådssammenhænge arbejdet med udførelsen af EU lovgivning.

På alle områder ønsker jeg, at sætte fokus på hvor den enkelte kan gøre noget i sin hverdag for, at forbedre miljøet, familielivet, dyrevelfærden mm. Da jeg tror at vi sammen kan skabe store forandringer og det hverdagsliv vi lever, hvis vi alle gør en lille daglig indsats. Derfor mener jeg også at det er vigtigt at EU bliver mere nærværende hos den enkelte borger, for at de grønne, bæredygtige og økologiske mål skal nås gennem et stærkere EU. Danmark skal være en proaktiv del af EU, idet de store udfordringer verden står overfor er så store, at der kun er fælleskabets løsning. Jeg vil arbejde for at gennemføre Alternativets tre bundlinjer i EU. De skal bringe EU til, at være løftestang for resten af verden og blive den førende i den globale klimakamp. Det arbejde ønsker jeg vi skal gøre i tæt samarbejde med især de andre nordiske lande. Et stærkere EU skal modarbejde social dumping og ikke bestemme staternes socialpolitik. Jeg ønsker et EU der har en mere demokratisk styret økonomi som fremmer beskæftigelse i de enkelte lande, med respekt for borgernes rettigheder. Jeg ønsker også at EU demokratiseres nedefra og at nærhedsprincippet er målet når lovgivning vedtages. Hvilket for mig betyder åbenhed omkring alt, med demokratisk debat og ejerskabet tilbage til borgerne og at der skal være tæt samarbejde med Folketinget. Jeg ønsker at EU skal arbejde målrettet med ”FN´s 17 verdensmål”

Jeg tror på at Alternativets debatdogmer er vejen frem mod en ny politisk kultur. Det er en måde at være politiker og menneske på, som jeg har erfaret er blevet respekteret hos politiske kollegaer fra de andre partier. Jeg er nysgerrig, engageret og interesseret, så derfor finder jeg min inspiration og indignation mange steder, også derfor ønsker jeg, at stille mit kandidatur til rådighed som EU-kandidat for alternativet.

Susan Kjeldgaard

Medl. Alternativet Gribskov